**ΚΛΑΣΙΚΗ ΙΤΑΛΙΑ «Best of Italy»**

**15, 29/07 & 12, 26/08 - 7 ΜΕΡΕΣ**

**Μιλάνο–Βερόνα– Βενετία (2) - Φλωρεντία- Μοντεκατίνι (1) – Σιένα- Ρώμη (3) - (Μουσεία Βατικανού)**

 ***«Ένα ταξίδι στην καρδιά της ιστορίας και της τέχνης»***

***Ανακαλύψτε την αυθεντική Ιταλία μέσα από ένα μοναδικό ταξίδι σε τέσσερις από τις πιο εμβληματικές πόλεις της: το κοσμοπολίτικο Μιλάνο, τη ρομαντική Βενετία, τη γενέτειρα της Αναγέννησης Φλωρεντία και τη διαχρονική Ρώμη. Κάθε προορισμός κρύβει αριστουργήματα τέχνης, επιβλητικά μνημεία και γεύσεις που θα σας μείνουν αξέχαστες. Ετοιμαστείτε για ένα “all inclusive”ταξίδι γεμάτο πολιτισμό, ιστορία και ιταλική φινέτσα!***

**Λίγα λόγια για το ταξίδι μας :**

* **Απευθείας** πτήσεις με την **Aegean Airlines**
* **Διαμονή** σε **επιλεγμένα** ξενοδοχεία 4\* **με πρωινό**
* **Ξεναγήσεις** στις **σημαντικότερες** πόλεις της Ιταλίας

**1η Μέρα: Θεσσαλονίκη–Μιλάνο–Περιήγηση πόλης–Βερόνα–Βενετία (Περιοχή).«στον Ιταλικό Βορρά για το πρώτο aperitivo μας»**

Συγκέντρωση νωρίς το πρωί στο αεροδρόμιο ‘’Μακεδονία’’ για την πτήση μας για Μιλάνο. Άφιξη, επιβίβαση στο λεωφορείο και στη συνέχεια θα ακολουθήσει περιήγηση στο κέντρο της πόλης κατά τη διάρκεια της οποίας θα δούμε το μεγαλύτερο γοτθικό κτήριο της χώρας, τον Καθεδρικό ναό Ντουόμο , την περίφημη σκεπαστή στοά Γκαλλερία Βιτόριο Εμμανουέλλε Β’ και το νεοκλασικό θέατρο της σκάλας του Μιλάνου. Ελεύθερος χρόνος και στη συνέχεια θα αναχωρήσουμε για την ρομαντική Βερόνα, την πόλη των αιώνιων εραστών του Σαίξπηρ, στις όχθες του ποταμού Αδίγη. Στην κεντρική Πλατεία Μπρα. Θα θαυμάσουμε την περίφημη ρωμαϊκή Αρένα και θα συνεχίσουμε για τις όμορφες πλατείες Ντελ Έρμπε και Ντέι Σινιόρι, που περιβάλλονται από άριστα διατηρημένα μεσαιωνικά κτήρια, και φυσικά για το «αρχοντικό των Καπουλέτων» με το θρυλικό μπαλκόνι της Ιουλιέτας. Ελεύθερος χρόνος και αναχώρηση για την Βενετία. Άφιξη και τακτοποίηση στο ξενοδοχείο μας σε περιοχή της Βενετίας.

**2η Μέρα: Βενετία – Ξενάγηση πόλης. «στην εμβληματική ατμόσφαιρα της διάσημης Λιμνοθάλασσας»**

Πρωινό και αναχωρούμε για την Βενετία. Άφιξη στο Τρογκέτο για να πάρουμε το βαπορέτο (εισιτήρια εξ’ ιδίων) για την πλατεία του Αγίου Μάρκου. Άφιξη και ξεκινάμε τη ξενάγηση μας. Πρόκειται για μια πόλη-μουσείο, μια πόλη που ο χρόνος φαίνεται να σταμάτησε κάπου εκεί στα χρόνια της Αναγέννησης. Στη διάρκεια της βόλτας μας θα θαυμάσουμε την φημισμένη πλατεία του Αγίου Μάρκου, το «Ωραιότερο Σαλόνι του κόσμου» κατά το Ναπολέοντα όπου θα δούμε την ομώνυμη εκκλησία, το παλάτι των Δόγηδων, τον πύργο του Ωρολογίου και τη γέφυρα των Στεναγμών, τις παλιές φυλακές καθώς και την ορθόδοξη ελληνική εκκλησία του Αγ. Γεωργίου. Η περιήγηση μας θα ολοκληρωθεί στην γέφυρα Ριάλτο, την πιο όμορφη γέφυρα που ενώνει τις δυο όχθες του Μεγάλου καναλιού. Ελεύθερος χρόνος στα γραφικά σοκάκια της πόλης, όπου θα βρείτε εργαστήρια Μουράνο αλλά και μπουτίκ γνωστών σχεδιαστών. Για το μεσημεριανό σας φαγητό σας συνιστούμε την τρατορία Ριβέτα με τα παραδοσιακά βενετσιάνικα εδέσματα, καθώς και το εστιατόριο Καραβέλα, στέκι των διάσημών, με τα περίφημα ριζότο και το πολύ καλό κρασί. Στη συνέχεια θα πάρουμε το καραβάκι για την επιστροφή.

**3η Μέρα: Βενετία – Φλωρεντία – Ξενάγηση πόλης. «ανάμεσα σε Ιστορικούς & καλλιτεχνικούς θησαυρούς»**

Πρωινό και αναχωρούμε για τη γενέτειρα της ιταλικής Αναγέννησης που είναι γνωστή για τις καλές τέχνες και την αρχιτεκτονική. Άφιξη στην Φλωρεντία. Θα θαυμάσουμε την εκκλησία του Τίμιου Σταυρού, την Σάντα Κρότσε, την πιο εντυπωσιακή εκκλησία της Φλωρεντίας και τόπος ταφής 270 επιφανών Φλωρεντίνων, ανάμεσα στους οποίος ο Γαλιλαίος, ο Μιχαήλ Άγγελος και ο Μακιαβέλι. Θα δούμε την γέφυρα Πόντε Βέκιο, με τα σπίτια και τα μαγαζάκια που μοιάζουν να αιωρούνται πάνω από το ποτάμι, μια από τις πιο χαρακτηριστικές εικόνες της Φλωρεντίας. Στην Πιάτσα ντε λα Σινιορία θα δούμε το Παλάτσο Βέκιο, έδρα της τοπικής κυβέρνησης επί επτακόσια χρόνια, στο οποίο σήμερα φιλοξενούνται αξιόλογα έργα γλυπτικής και θα φτάσουμε στην Πιάτσα Σαν Τζιοβάνι, όπου βρίσκεται ο τρίτος μεγαλύτερος καθεδρικός ναός στην Ευρώπη, η Σάντα Μαρία Ντελ Φιόρε, με τον περίφημο τρούλο του Μπρουνελέσκι, σήμα κατατεθέν της πόλης. Ελεύθερος χρόνος και στη συνέχεια αναχωρούμε για το ξενοδοχείο μας που βρίσκεται σε περιοχή της Τοσκάνης . Τακτοποίηση.

**4η Μέρα: Μοντεκατίνι – Σιένα – Περιήγηση πόλης – Ρώμη. «στο μεσαιωνικό κόσμημα της Τοσκάνης»**

Πρωινό και στη συνέχεια θα αναχωρήσουμε για την πόλη μουσείο, την Σιένα. Άφιξη στην πόλη που είναι μοιρασμένη σε δεκαεπτά “Contrada” (γειτονιές) και η κάθε μια από αυτές έχει το όνομα ενός ζώου ή κάποιου αντικειμένου. Η κουκλίστικη αυτή επαρχιακή πόλη έχει μια αύρα αλλοτινής εποχής που οφείλεται εξ΄ ολοκλήρου στην αρχιτεκτονική της που έχει διατηρηθεί ανέπαφη! Ελεύθερος χρόνος για καφέ και γεύμα. Στη συνέχεια αναχώρηση για την Ρώμη. Άφιξη και τακτοποίηση στο ξενοδοχείο μας.

**5η Μέρα: Ρώμη – Ξενάγηση πόλης. «στην αιώνια πόλη & ζωντανό μουσείο»**

Πρωινό και ξεκινάμε την περιπατητική μας ξενάγηση από τη διάσημη Φοντάνα Ντι Τρέβι όπου μπορούμε να ρίξουμε ένα νόμισμα κάνοντας μια ευχή, που κατά την παράδοση θα μας φέρει ξανά στη Ρώμη. Λίγο πιο πέρα βρίσκεται η διάσημη Πίατσα Ντι Σπάνια , που γίνονται οι περίφημες επιδείξεις μόδας. Ακολουθεί ένα από τα πιο όμορφα και γοητευτικά αξιοθέατα στη Ρώμη, το Πάνθεον , ένα παγανιστικό ναό μεγαλύτερο των 2000 ετών, αφιερωμένο σε όλους τους θεούς, τόσο καλοδιατηρημένο που θεωρείται ακόμα και σήμερα, ένα από τα πιο σημαντικά αρχιτεκτονικά κτήρια του Δυτικού κόσμου. Στη συνέχεια θα δούμε το Παλάτσο Μοντετσιτόριο ή αλλιώς το κοινοβούλιο της Ρώμης όπου βρίσκεται και η αυθεντική στήλη του Αδριανού. Έπειτα θα περάσουμε από την όμορφη και γοητευτική πλατεία Navona που είναι γεμάτη με εστιατόρια και υπαίθριους ζωγράφους. Αυτή ήταν η θέση των αθλητικών εκδηλώσεων κατά τον 1ο αιώνα μ.Χ. Στην πλατεία θα θαυμάσουμε τις τρεις Κρήνες με πιο εντυπωσιακή την περίφημη Κρήνη του Μπερνίνι, των τεσσάρων ποταμών με καθένα από τα αγάλματα να αντιπροσωπεύουν ένα ποτάμι από διαφορετική Ήπειρο. Ελεύθερο χρόνος σε αυτή την μοναδική πλατεία στην οποία θα βρείτε πολλά εστιατόρια και καφέ για να συνδυάσετε το γεύμα και το καφέ σας με ένα μοναδικό σημείο ομορφιάς. Επιστροφή στο ξενοδοχείο μας. Για όσους το επιθυμούν σας προτείνουμε μια προαιρετική νυχτερινή περιήγηση στα φωταγωγημένα αξιοθέατα της Ρώμης, για να την δείτε όπως της αξίζει με φωτισμούς και χρώματα που θα σας μείνουν αξέχαστα. Θα διασχίσουμε τη ViaVeneto με τα φημισμένα καφέ και ξενοδοχεία, σύμβολο της dolce vita της Ιταλίας, την κρήνη του Τρίτωνα, θα ανέβουμε έναν από τους 7 μυθικούς λόφους, τον Κυρηνάλιο, όπου δεσπόζει το προεδρικό μέγαρο και στη συνέχεια θα κατευθυνθούμε στην PiazzaVenezia, το κέντρο της Ρώμης με το μοναδικά φωτισμένο μνημείο ενώσεως της Ιταλίας. Θα περάσουμε από το μεγαλύτερο ρωμαϊκό αμφιθέατρο, το φωταγωγημένο Κολοσσαίο και τέλος θα κάνουμε στάση στην περιοχή Trastevere, μια από τις πιο γραφικές και κοσμοπολίτικες γειτονιές της Ρώμης για ένα ποτό δίπλα στις όχθες του Τίβερη ποταμού. Ελεύθερος χρόνος και στη συνέχεια επιστροφή στο ξενοδοχείο.

**6η Μέρα: Ρώμη – Μουσεία Βατικανού.**

Πρωινό και στην συνέχεια , θα επισκεφθούμε προαιρετικά το ανεξάρτητο κρατίδιο του Βατικανού (εισιτήρια εξ ’ιδίων). Θα ξεκινήσουμε με την Βασιλική του Αγίου Πέτρου, τη μεγαλύτερη εκκλησία του κόσμου, που θα μας εντυπωσιάσει με τον πλούτο και την επιβλητικότητά της. Μεταξύ άλλων, θα δούμε την Πιετά του Μιχαήλ Άγγελου και τον τεράστιο μπρούτζινο άμβωνα που δεσπόζει πάνω από τον Παπικό Βωμό έργο του Μπερνίνι. Έπειτα θα ξεναγηθούμε στα μουσεία του Βατικανού , που ανήκουν στα σημαντικότερα του κόσμου . Θα θαυμάσουμε τις αίθουσες των γλυπτών, των χαλιών και των παπύρων, των αυτοκρατόρων και θα καταλήξουμε στη διάσημη Καπέλα Σιστίνα (Capella Sistina), το παρεκκλήσι του Αποστολικού Παλατιού, της κατοικίας του Πάπα της Καθολικής Εκκλησίας, του οποίου η οροφή ζωγραφίστηκε από τον Μιχαήλ Άγγελο (Michelangelo). Ελεύθερος χρόνος

**7η Μέρα: Ρώμη –Ελεύθερη μέρα & Πτήση Επιστροφής.**

Πρωινό και στην συνέχεια ελεύθερος χρόνος για τις τελευταίες αγορές μας στο κέντρο της Ρώμης, έπειτα συνάντηση και αναχώρηση για την πτήση της επιστροφής μας.

|  |
| --- |
| **ΚΛΑΣΙΚΗ ΙΤΑΛΙΑ 7 ΜΕΡΕΣ** |
| **Αναχωρήσεις** | **Ξενοδοχείο** | **Τιμή κατ' άτομο σε δίκλινο (Early Booking)** | **Τιμή κατ’ άτομο σε δίκλινο** | **Παιδί 2-12 ετών σε τρίκλινο** | **Επιβ. Μονοκλίνου** | **Πτήσεις** |
| 15,29/07 – 7ημέρες | Βενετία(Μέστρε):  Belstay Hotel 4\* Μοντεκατίνι:  Hotel Columbia 4\* or Similar Ρώμη: Caravel 4\* | 795€ | 825€ | 645€ | 359€ | Aegean AirlinesΘεσσαλονίκη - Αθήνα 06:00 - 06:50 Αθήνα - Μιλάνο 07:40 - 09:20 Ρώμη - Θεσσαλονίκη: 15:00-17:40 |
| 12, 26/08 – 7ημέρες |
| **Στη τιμή περιλαμβάνονται:** Αεροπορικά εισιτήρια Θεσσαλονίκη - Αθήνα – Μιλάνο - Ρώμη - Θεσσαλονίκη & Θεσσαλονίκη - Ρώμη – Μιλάνο - Αθήνα - Θεσσαλονίκη με την Aegean Airlines. Αποσκευή 23kg και χειραποσκευή 8kg. Μεταφορές με πολυτελή λεωφορεία, σύμφωνα με το πρόγραμμα. Πλούσιο πρωινό καθημερινά. Περιηγήσεις και ξεναγήσεις όπως αναφέρονται στο αναλυτικό μας πρόγραμμα. Έμπειρος αρχηγός - συνοδός του γραφείου μας. Ασφάλεια αστικής ευθύνης & ιατροφαρμακευτικής περίθαλψης **Δεν περιλαμβάνονται:** Χρεώσεις αεροδρομίων, επίναυλοι καυσίμων & ΦΠΑ 185€ (πληρωτέα στο γραφείο) Check Points /φόροι εισόδων πόλεων τουριστικού γκρουπ : 50€ ανά άτομο (πληρωτέα στο προορισμό ). Για την ξενάγηση στα μουσεία του Βατικανού και εφόσον την επιθυμείτε, θα πρέπει κατά την κράτηση σας να δηλώσετε συμμετοχή (€ για τους ενήλικες & € για παιδιά έως 18 ετών – πληρωμή στον προορισμό) σε διαφορετική περίπτωση δε μπορούμε να σας εξασφαλίσουμε την είσοδο σας στα μουσεία. Δημοτικοί φόροι ξενοδοχείων διαμονής. Κόστος Βαπορέτο Βενετίας. Είσοδοι σε μουσεία, σε αρχαιολογικούς χώρους, θεάματα και γενικά όπου απαιτείται. Επιπλέον γεύματα, ποτά , διασκεδάσεις & Ότι δεν αναφέρεται στο αναλυτικό μας πρόγραμμα |